Atav e chom al labourerien perchenned war kement tra o deus kenderchet, zoken goude bezañ bet gopret, rak neo ket ganto e vez gwerzhet frouezh o labour. Rekis eo diforchañ etre goprañ devezhioù labour hollad ar vicherourien ha goprañ pep a zevezh labour, pa chom gant ar vicherourien unaniezh ha kengerch o strivoù evit kenderchañ tra pe dra : mard eus ezhomm dek den evit kenderchan un dra kemplezh en un devezh, ne challo ket un den hepken kenderchañ an hevelep tra en ur ober dek devezh.